laion/Wikipedia-Exotic huggingface dataset:
Lošinj

Lošinj (itaalia keeles Lussino, veneetsia keeles Lusin, saksa keeles Lötzing, ladina keeles Apsorrus, vanakreeka keeles Ἄψορρος) on Horvaatia saar Aadria mere põhjaosas Kvarneri lahes. See on osa Primorje-Gora maakonnast. Lošinji asulate hulka kuuluvad Nerezine, Sveti Jakov, Ćunski, Artatore, Veli Lošinj ja Mali Lošinj. Saart läbib piirkondlik maantee. Cresi saare kaudu toimuvad parvlaevaühendused: Brestova - Porozina, Merag - Valbiska, Mali Lošinj - Zadar, Mali Lošinj - Pula. Saarel paikneb ka lennuväli.  Lošinj – pildid, videod ja helifailid Wikimedia Commonsis
Šokolaadpruun

Šokolaadpruun ehk šokolaadipruun on üks pruunidest värvitoonidest, šokolaadi värvi sügav- kuni tumepruun värvus. Karakterilt hõrk, õrn, magus, soe. Šokolaad Šokolaadijook Šokolaadimuffinid Šokolaadivärvi labradori retriiver Šokolaadivärvi sabaga ja näoga birma kass Himaalaja kass Šokolaadpruun abessiinia kass Veebivärv Chocolate on hele oranžile lähenev pruun. Šokolaadpruuniks nimetatakse idamaistele kassitõugudele omast pruuni kasukavärvust. Koeratõugude puhul tähendab šokolaadivärvi kasukas ühtlast tumepruuni karva; tuntuim tõug, millel see värvus esineb, on labradori retriiver. "Chocolat. - pourpre.com". Originaali arhiivikoopia seisuga 28. jaanuar 2019. Vaadatud 17. veebruaril 2022. https://www.eki.ee/dict/ekss/index.cgi?Q=%C5%A1okolaadpruun&F=M https://sonaveeb.ee/search/unif/dlall/dsall/%C5%A1okolaadpruun/1[alaline kõdulink] https://www.htmlcsscolor.com/hex/D2691E K. Tihanov. Kasside tõuaretuse inglise-eesti oskussõnastik. Magistritöö. Tartu, 2011
Francis Trasuns

Francis Trasuns (latgali keeles Fraņcs Trasuns; 16. oktoober 1864 Sakstagalsi vald, Režitsa maakond, Vitebski kubermang – 6. aprill 1926 Riia) oli latgalite ja lätlaste kultuuritegelane ja katoliku vaimulik, riigitegelane ja kirjanik. Lisaks oli ta Vene keisririigi I Riigiduuma liige (Vitebski kubermangust). Ta tegeles kogu elu latgali keele ja kultuuri kaitsmisega. Ta õppis kohalikus kihelkonnakoolis, hiljem Jelgava gümnaasiumis, täiendas end 1883–1887 Peterburi vaimulikus seminaris ja hiljem 1887–1891 Peterburi Roomakatoliku Vaimulikus Akadeemias, mille lõpetas teoloogia magistrikraadiga. Alates 1902. aastast töötas ta professorina Peterburi Vaimulikus Seminaris, kus sai õiguse õpetada osaliselt latgali keeles ja asus õpetama latgali kirjanduslikku traditsiooni. Seal olles ilmus "Daugava kalender". Avaldanud artikleid ajalehes Latgolas Vords. Peterburi õppima minnes teadvustas ta end rohkem katoliiklasena kui lätlasena. See konkureeriv identiteet ei kadunud Latgales 1920. ja 1930. aastatel, kuid Baltikumi puhul kestis läti sõna propaganda aastakümneid, selle ümber tekkisid kultuuri- ja ühiskonnaelu, ajalehed, koolid ja läti ühendused. Trasuns nägi Jelgavas õpingute ajal, et balti lätlased räägivad sarnast keelt. Latgale avaliku sektori töötajad vaatavad balti lätlasi kui tuntud eeskuju ja mõte läheneda oli loogiline.
Liiapeksi

Liiapeksi on küla Harju maakonnas Kuusalu vallas. Maa-amet, vaadatud 21.11.2020. Statistikaameti statistika andmebaas, vaadatud 24.09.2023. Eesti haldus- ja asustusjaotuse klassifikaator, vaadatud 9.06.2014.
Tanguleem

Tanguleem on varasemal ajal tangudest ja veest keedetud vedel toit. Tanguleemele lisati keetmise lõpus piima, mille hulk sõltus piima olemasolust ja perenaise heldusest. Võimaluse korral pandi juurde natuke rasva või võid. Lisati ka naereid (hiljem kartuleid), samuti suuri kaalikalõike. Viimased võeti leemest välja ja neid söödi hiljem külmalt teise söögikorra ajal. Tanguleent sõi talurahvas keskhommikuti ja õhtuti. Leent söödi leivaga, kõrvale võeti silku (soolaräime). Tange lisati ka rasvaga keedetud kapsa–, oa–, herne– ja kartulileemele. Supp Leem Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. lk 136 Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 210 Aliise Moora, "Eesti talurahva vanem toit" (1. osa), Valgus, 1980. Aliise Moora, "Tavandi- ja peotoitudest eesti külas", Etnograafiamuuseumi aastaraamat XXIX, 1976. Eesti köögist ja muistsete sugemetega suppidest. Eesti Päevaleht. 13. jaanuar 2006.
Alex Quinn

Alex Quinn (sündinud 29. detsembril 2000 Truros) on Briti võidusõitja. Ta on praegune Vormel-Renault Eurocupi parima uustulnuka karika meister. Truros sündinud Quinn alustas oma kardispordikarjääri 2011. aastal. Ta on võistelnud erinevatel meistrivõistlustel, nagu Super 1 National Rotax Mini Max Championship, ja võitnud mitmeid riigi kardisõidu meistrivõistlusi. 2016. aastal tegi Quinn oma motospordi debüüdi Briti F4 meistrivõistlustel, sõites Fortec Motorsporti meeskonnas. Ta võitis kolm sõitu ja krooniti uustulnuka karikavõitjaks. Briti piloot jätkas 2017. aastal sõitmist Briti F4 meistrivõistlustel, tehes koostööd Oscar Piastri ja Ayrton Simmonsiga TRS Ardenis. Sõitja lõpetaks edetabelis neljandana, edestades Simmonsit, kuid lõpetas Piastri taga, kusjuures austraallane tõusis teiseks. Quinn esines samal aastal ka Briti BRDC Vormel 3 meistrivõistlustel, saavutades Lanan Racinguga Doningtonis poodiumikoha. 2018. aastal osales Quinn kuuel Briti GT Meistrivõistlustel GT4 klassis. Quinn ei löönud skoori Steller Performance'ile. 2019. aasta alguses ei leidnud Quinn meistrivõistlustel kohta. Hooaja keskel avanes tal aga võimalus teha oma endise F4 meeskonna Arden Motorsport eest Vormel Renault Eurocupi debüüt. Ta sõitis kolm nädalavahetust, saavutades vastavalt Nürburgringil ja Kataloonias poodiumikoha. Quinn saavutas lõpparvestuses 13. koha. 2020. aastal asendas Quinn Jackson Wallsi, kes ei saanud koroonapandeemiast tulenenud reisipiirangute tõttu Euroopasse reisida. Quinn saavutas hooaja esimesel võistlusel pole-positsiooni, saavutas hooaja jooksul kokku viis poodiumit ja võitis teise võistluse Spas, aidates tal sõitjate meistrivõistlustel neljandale kohale. Ta võitis ka algaja tiitli. Quinn saavutas hooaja esimesel võidusõidul pole-positsiooni, saavutas hooaja jooksul kokku viis poodiumit ja võitis teise sõidu Spas, aidates tal sõitjate meistrivõistlustel neljandaks. Ta võitis ka algaja tiitli. Alex Quinn karjääri kokkuvõte saidil DriverDB.com (inglise keeles)
Wilsoni kamber

Wilsoni kamber (ka udukamber, aurukamber) on šoti füüsiku Charles Thomson Rees Wilsoni 20. sajandi algul leiutatud kamber, mis muudab muidu silmale nähtamatu laetud osakeste teekonna nähtavaks. Seade töötab kondenseerumise põhimõttel. Aluse keskosa jahutatakse, servad on aga soojemad, sinna valatakse isopropanooli, mis aurustudes täidab läbipaistva kambri. Aluse külma keskosa kohal aur jahtub, üleküllastub ning väikseimgi häiritus põhjustab selle kondenseerumise. Kambri külgedel olevad valgusallikad toovad kondenseerumise esile ja tänu sellele muutub osakeste teekond nähtavaks, nii saab seadet kasutada näiteks kosmilise kiirguse uurimiseks. "Praktiline tuumafüüsika" (PDF). Tamme Gümnaasium. Vaadatud 18.2.2022. "Mis on udukamber?". Füüsika 9. klassile. Vaadatud 18.2.2021.
Nuno Reis

Nuno Miguel Pereira Reis (sündinud 31. jaanuaril 1991 Murtenis) on Šveitsis sündinud Portugali jalgpallur, kes mängib keskkaitsjana Austraalia kõrgliiga klubis Melbourne City. Ta alustas klubikarjääri Portugali klubis Lissaboni Sporting. Aastatel 2010–2012 mängis ta laenul Belgia kõrgliiga klubis Cercle Brugge ja hooajal 2012–2013 Portugali kõrgliiga klubis Olhanense. Aastatel 2013–2015 kuulus Reis Lissaboni Sportingu reservmeeskonda, millega mängus Portugali esiliigas. Hooaja 2013–14 teisel poolel oli ta laenul taas Cercle Brugges. Hooajal 2015–2016 mängis Reis Prantsusmaa esiliiga klubis FC Metz. 2016. aasta juulis sõlmis ta kolmeaastase lepingu Kreeka kõrgliiga klubiga Panathinaikόs. 2018. aastal kuulus ta Portugali kõrgliiga klubisse Vitória de Setúbal. 2018. aasta septembris liitus ta Bulgaaria kõrgliiga klubiga Sofia Levski. 2021. aasta jaanuaris sõlmis ta kolmeaastase lepingu Melbourne Cityga. Aastatel 2006–2012 mängis Reis Portugali noortekoondistes. 2011. aastal võitis ta Portugali kuni 20-aastaste koondisega juunioride maailmameistrivõistlustel hõbemedali ja oli sellel turniiril Portugali koondise kapten. Melbourne City A-League Premiership: 2020–21 "Melbourne City FC signs Portuguese defender Nuno Reis". Melbourne City. 18.1.2021. Vaadatud 18.2.2022
Hendrik Eichenbaum

Hendrik Eichenbaum (6. jaanuar 1925 – 30. detsember 2007) oli Kanadas elanud väliseesti kirjanik. Hendrik Eichenbaum - Estonian Writers' Online Dictionary
Tupplehik

Tupplehik (Volvariella) on šampinjonilaadsete seltsi napsikuliste sugukonda kuuluv seente perekond. Volvariella bombycina – puidu-tupplehik Volvariella hypopithys – valge tupplehik Volvariella media – väike tupplehik Volvariella murinella – hall tupplehik Volvariella surrecta – parasiit-tupplehik Volvariella taylorii – rusu-tupplehik Volvariella volvacea – tume tupplehik Volvopluteus gloiocephalus – suur tuppnapsik, oli Volvariella gloiocephala – suur tupplehik Tupplehik andmebaasis eElurikkus
Napsik

Napsik (Pluteus) on šampinjonilaadsete seltsi napsikuliste sugukonda kuuluv seente perekond. Pluteus atromarginatus – mustserv-napsik Pluteus cervinus – põdranapsik Pluteus leoninus – lõvinapsik Pluteus nanus – pruun napsik Pluteus pellitus – valge napsik Pluteus petasatus – soomusnapsik Pluteus phlebophorus – kurdnapsik Pluteus pseudoinsidiosus Pluteus romellii – Romelli napsik Pluteus salicinus – hall napsik Pluteus semibulbosus – mugulnapsik Pluteus umbrosus – tume napsik, must napsik Napsik andmebaasis eElurikkus
Tuppnapsik

Tuppnapsik (Volvopluteus) on šampinjonilaadsete seltsi napsikuliste sugukonda kuuluv seente perekond. Volvopluteus gloiocephalus – suur tuppnapsik Tuppnapsik andmebaasis eElurikkus
Murksi

Murksi on küla Harju maakonnas Kuusalu vallas. Maa-amet, vaadatud 21.11.2020. Statistikaameti statistika andmebaas, vaadatud 25.09.2023. Eesti haldus- ja asustusjaotuse klassifikaator, vaadatud 9.06.2014.
Kvarneri laht

Kvarneri laht (horvaadi keeles Kvarnerski zaljev, itaalia keeles Golfo del Quarnaro või Carnaro, ladina keeles Sinus Flanaticus või Liburnicus sinus) on Aadria mere põhjaosa laht, mis asub Istria poolsaare, Horvaatia ranniku ja Dalmaatsia vahel. Lahe suurimad saared on Lošinj, Cres, Krk, Rab ja Pag. Nendevahelist laheosa nimetatakse ka Kvarnerićiks (otsetõlkes 'Väike-Kvarner') ning Krkist ja Rabist ida pool asuvat osa nimetatakse Senji kanaliks. Lahe sügavus on kohati üle 100 meetri, mis võimaldab Rijeka linnal omada meresadamat, mis mahutab suuri kaubalaevu.  Kvarneri laht – pildid, videod ja helifailid Wikimedia Commonsis
Võrkheinik

Võrkheinik (Rhodotus) on Physalacriaceae sugukonda kuuluv perekond seeni. Rhodotus palmatus – roosa võrkheinik Võrkheinik andmebaasis eElurikkus.
Roderick Miranda

Roderick Jefferson Gonçalves Miranda (tuntud lihtsalt ka kui Roderick; sündinud 30. märtsil 1991 Odivelases) on Portugali jalgpallur, kes mängib keskkaitsjana Austraalia kõrgliiga klubis Melbourne Victory. Ta alustas klubikarjääri Portugali klubis Lissaboni Benfica, mille noorteakadeemiaga liitus ta 2000. aastal. Klubi põhimeeskonnas debüteeris ta 2009. aasta detsembris UEFA Euroopa Liiga viimases alagrupimängus. Portugali kõrgliigas debüteeris ta 2010. aasta novembris. Hooajal 2011–12 oli ta laenul Šveitsi kõrgliiga klubis Servette. Hooaja 2012–13 esimeses pooles oli ta laenul Hispaania kõrgliiga klubis Deportivo La Coruña. 2013. aasta augustis sõlmis ta viieaastase lepingu Portugali kõrgliiga klubiga Rio Ave. 2017. aasta juunis sõlmis ta nelja-aastase lepingu Inglismaa esiliiga klubiga Wolverhampton Wanderers. Klubi põhimeeskonnas mängis ta vaid hooajal 2017–18, mil Wolverhampton võitis Inglismaa esiliiga ja tõusis Premier League'i. Hooajal 2018–19 oli ta laenul Kreeka kõrgliiga klubis Olympiakós ja 2019–20 Portugali kõrgliiga klubis Famalicão. Hooaja 2020–21 teises pooles mängis ta Türgi kõrgliiga klubis Gaziantep. 2021. aasta oktoobris sõlmis ta kaheaastase lepingu Melbourne Victoryga. Aastatel 2007–2011 mängis Roderick Portugali noortekoondistes. 2011. aastal võitis ta Portugali kuni 20-aastaste koondisega juunioride maailmameistrivõistlustel hõbemedali. Benfica Taça da Liga: 2009–10, 2010–11 UEFA Euroopa Liiga: Teine koht 2012–13 Rio Ave Taça de Portugal: Teine koht 2013–14 Taça da Liga: Teine koht 2013–14 Supertaça Cândido de Oliveira: Teine koht 2014 Wolverhampton Wanderers EFL Championship: 2017–18 "Melbourne Victory signs Portuguese defender Roderick Miranda". Melbourne Victory. 1.10.2021. Vaadatud 18.2.2022
Federico Chiesa

Federico Chiesa (sündinud 26. oktoobril 1997 Genoas) on Itaalia jalgpallur, kes mängib poolkaitsjana Itaalia kõrgliiga klubis Juventus. Chiesa alustas noorsookarjääri Settignaneses Settignanost, kus teda juhendas Fiorentina legend Kurt Hamrin Ta liitus Fiorentinaga 2007. aastal. Chiesa määrati hooajaks 2014–2015 alla 19-aastaste koondisse ning ta lõi Primavera koondises seitsme kohtumisega ühe värava. Järgmisel hooajal mängis ta 23 kohtumist ja lõi seitse väravat. Chiesa sõlmis oma esimese profilepingu Fiorentinaga 2016. aasta veebruaris. Ta debüteeris Fiorentinas hooaja 2016–2017 Serie A avamängus võõrsil 2:1 kaotuses Juventuse vastu. Fiorentina peatreener Paulo Sousa otsustas ta poolajal asendada laenulepingu sõlminud Cristian Telloga. 29. septembril tegi Chiesa Euroopa Liiga debüüdi Fiorentina 5:1 võidumängus kodus Qarabaği üle. 8. detsembril tähistas ta oma neljandat Euroopa Liiga kohtumist, lüües võõrsil 1:2 võiduvärava Qarabaği vastu. 5. oktoobril 2020 sõlmis Chiesa Juventusega kaheaastase laenulepingu: esimeseks hooajaks 3 miljonit eurot ja teiseks hooajaks 7 miljonit eurot laenu tingimusega 40 miljoni euro eest pluss 10 miljonit eurot. muutujates. Juventus Coppa Italia: 2020-21 Itaalia superkarikas: 2020 Italia Euroopa meistrivõistlused: 2020  Federico Chiesa – pildid, videod ja helifailid Wikimedia Commonsis Lega Serie A Profile FIGC Profile
Käbikõrges

Käbikõrges (Strobilurus) on Physalacriaceae sugukonda kuuluv perekond seeni. Strobilurus esculentus – kuuse-käbikõrges, käbiseen Strobilurus stephanocystis – männi-käbikõrges Strobilurus tenacellus – kibe käbikõrges Käbikõrges andmebaasis eElurikkus.
Viinistu

Viinistu on küla Harju maakonnas Kuusalu vallas. Viinistut on esimest korda mainitud 1372. aastal Wynesti külana. Hiljem on arvatud, et nime algne kuju oli Finnisdorf, mis tähendas soome kalurite asulat. 1643. aastal elas külas 24 peret mitmest rahvusest (eestlased, soomlased, rootslased ja venelased). Põhjasõda ja katk vähendasid oluliselt Viinistu rahvaarvu, see taastus alles 19. sajandil. Enne teist maailmasõda elas külas umbes 500 inimest. Pärast juuniküüditamist ja sõjasündmusi jäi külla vaid 146 elanikku. Sajandite vältel oli Viinistu rahva peamine elatusallikas kalapüük, mida täiendas sõbrakaubandus Soomega. Pärast keeluseaduse kehtestamist Soomes 1919. aastal lisandus sellele tulus piirituse salakaubavedu. Nõukogude ajal mõjutas Viinistut tugevalt tööstuse areng naabruses asuvas Loksa linnas. Viinistule rajati suur kalurikolhoos.  Pikemalt artiklis Viinistu Kunstimuuseum Rootsist naasnud väliseestlane, ärimees ja kunstikoguja Jaan Manitski ostis 1998. aastal kunagise kalurikolhoosi pankrotivara. 2002. aastal avas ta renoveeritud hoonetes erakunstimuuseumi. Muuseumis on suur eesti kunsti väljapanek, mille keskmes on baltisaksa kunstnike Düsseldorfi koolkond, Kõrgema Kunstikooli Pallas kunstnikud ja uuem eesti kunst. Lisaks rajas Manitski kolhoosi vanasse katlamajja kontserdisaali, asutas suveteatri ning ehitas restorani ja hotelli. Sadamast lähevad ekskursioonid lähedal asuvale Mohni saarele.  Pikemalt artiklis Viinistu Külamuuseum Endine Viinistu rannapood Viinistu sadam Tiirukivi Loksa-Viinistu tee Viinistu bussipeatus Sorrukivi Tiiru kivi Joomakivi Viinistu rahvamaja Viinistu Mustkivi Maa-amet, vaadatud 21.11.2020. Statistikaameti statistika andmebaas, vaadatud 28.09.2023. Eesti haldus- ja asustusjaotuse klassifikaator, vaadatud 9.06.2014. Viinistu küla veebileht Viinistu Kunstimuuseumi veebileht 360° aeropanoraam / aerofoto
Ebakõrges

Ebakõrges (Xerula) on Physalacriaceae sugukonda kuuluv perekond seeni. Xerula pudens – harjas-ebakõrges Hymenopellis radicata – juur-ebakõrges Ebakõrges andmebaasis eElurikkus.
Briggsi-Rauscheri reaktsioon

Briggsi-Rauscheri reaktsioon (ka keemiline kell) on ostsilleeriv keemiline reaktsioon, kus värvitu lahus muutub kollaseks, seejärel tumesiniseks ning siis värvituks. Protsess kordub, mõnikord kümme korda. Indikaatorina võidakse kasutada tärklise-joodi kompleksi. Reaktsiooni avastasid keemiaõpetajad Thomas Briggs ja Warren Rauscher. Anne Marie Helmenstine (3.7.2019). "Briggs-Rauscher Oscillating Colour Change Reaction". ThoughtCo. Vaadatud 18.2.2022. "Keemiline kell (lahuse värvuse muutumine)". Keemikud. 26.10.2011. Vaadatud 18.2.2022.
Hebel

Hebel (Hebeloma) on šampinjonilaadsete seltsi kuuluv perekond seeni. Hebeloma crustuliniforme – pisarhebel Hebeloma dunense – luitehebel Hebeloma fastibile – limahebel Hebeloma hiemale – talihebel Hebeloma mesophaeum – kiudhebel Hebeloma radicosum – juurhebel Hebeloma sacchariolens – karamellhebel Hebeloma sinapizans – hiidhebel Hebel andmebaasis eElurikkus.
Lepanigerik

Lepanigerik (Naucoria) on šampinjonilaadsete seltsi kuuluv perekond seeni. Naucoria escharioides – tava-lepanigerik Naucoria luteolofibrillosa – kuld-lepanigerik Naucoria scolecina – paljas lepanigerik Naucoria subconspersa – tume lepanigerik, tuhm nigerik Lepanigerik andmebaasis eElurikkus.
Tõlvik (seen)

Tõlvik (Clavaria) on šampinjonilaadsete seltsi tõlvikuliste sugukonda kuuluv seente perekond. Clavaria argillacea – nõmmtõlvik Clavaria fragilis Clavaria fumosa – hall tõlvik Clavaria greletii – sinakas tõlvik Clavaria purpurea – purpurtõlvik Clavaria rosea – roosa tõlvik Clavaria zollingeri – lilla tõlvik Clavaria vermiculata – usstõlvik ramariopsis Dentinger BTM, McLaughlin DJ (2006). "Reconstructing the Clavariaceae using nuclear large subunit rDNA sequences and a new genus segregated from Clavaria". Mycologia. 98 (5): 746–62. DOI:10.3852/mycologia.98.5.746. PMID 17256578. Tõlvik andmebaasis eElurikkus
Vedelkristall

Vedelkristall on piklike molekulidega (pikkus 1–3 nm, läbimõõt 0,5–1,0 nm) orgaaniline aine, mis ei muutu temperatuuri tõstmisel tahkest olekust kohe vedelaks, vaid püsib suures temperatuurivahemikus (ligikaudu −10 °C kuni +70 °C) vedelkristallilises olekus. Sellel ainel on üheaegselt vedeliku omadused (voolavus) ja kristalli omadused – molekulide korrastatud paigutus ja anisotroopia (füüsikaliste omaduste, nt kristallikihi läbipaistvuse sõltuvus molekulide suunast). Vedelkristallkuvar "Vedelkristallid, nende ehitus ja omadused, vedelkristallekraani tööpõhimõte" (PDF). Tartu Ülikool. Originaali (PDF) arhiivikoopia seisuga 18.02.2022. Vaadatud 18.2.2022.
Mathew Leckie

Mathew Allan Leckie (sündinud 4. veebruaril 1991 Melbourne'is) on Austraalia jalgpallur, kes mängib Austraalia kõrgliiga klubis Melbourne City ja Austraalia jalgpallikoondises. Ta mängib põhiliselt vasaku äärepoolkaitsja kohal, kuid võib mängida ka ründajana. Austraalia kõrgliigas debüteeris ta hooajal 2009–10 Adelaide Unitedi meeskonnas. Aastatel 2011–2021 mängis Leckie Saksamaa klubides: 2011–12 Mönchengladbachi Borussias, 2012–2014 FSV Frankfurtis, 2014–2017 FC Ingolstadtis ja 2017–2021 Hertha BSC-s. 2021. aasta juunis sõlmis ta kolmeaastase lepingu Melbourne Cityga. Austraalia jalgpallikoondises debüteeris Leckie 2012. aastal. Koondisekarjääri esimese värava lõi ta 15. oktoobril 2013 sõprusmängus Kanada vastu. 2015. aastal tuli ta Austraalia koondisega Aasia meistriks. Ta on kuulunud Austraalia koondisse veel ka 2014. aasta maailmameistrivõistlustel, 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel.
Filip Bradarić

Filip Bradarić (sündinud 11. jaanuaril 1992 Splitis) on Horvaatia jalgpallur, kes mängib kaitsva poolkaitsjana Saudi Araabia kõrgliiga klubis Al Ahli. Ta alustas klubikarjääri kodulinna klubis Spliti Hajduk, debüteerides Horvaatia kõrgliigas hooajal 2013–14. Aastatel 2015–2018 mängis ta Horvaatia kõrgliiga klubis HNK Rijeka. 2017. aastal tuli ta klubiga Horvaatia meistriks ning võitis samal aastal Horvaatia karika. 2018. aasta augustis sõlmis ta viieaastase lepingu Cagliari, kuid mängis seal vaid hooajal 2018–19. Hooajal 2019–20 oli ta laenul Spliti Hajdukis ja Hispaania kõrgliiga klubis Celta de Vigo. Hooajal 2020–2021 oli ta laenul Saudi Araabia kõrgliiga klubis Al-Ain. 2021. aasta juulis sõlmis ta kaheaastase lepingu Al Ahliga. Horvaatia jalgpallikoondises tegi Bradarić debüüdi 15. novembril 2016 sõprusmängus Põhja-Iirimaa vastu. Ta kuulus Horvaatia koondisse 2018. aasta maailmameistrivõistlustel, kus saavutati teine koht. https://www.transfermarkt.com/filip-bradaric/profil/spieler/238486 (vaadatud 18.2.2022)
Kārlis Kārkliņš

Kārlis Kārkliņš (1. märts 1865 Madliena kihelkond – ?) oli Läti talunik ja vallakirjutaja. Ta valiti aastal 1907 Vene keisririigi II Riigiduuma liikmeks (Liivimaa kubermangust). Ta oli rahvuselt lätlane, keskharidusega, ta oli talunik, omades 100 tiinu maad. Ta valiti aastal 1907 II Riigiduuma liikmeks (Liivimaa kubermangust). Duumas olles astus ta kadettide fraktsiooni, komisjonidesse ei kuulunud, kirjutas alla Tõnis Jürise algatatud Eestimaa kubermangu maareformi seadusprojektile, kadettide projektidele usutunnistusest ja rahvusest tulenevate kitsenduste kaotamisest, töötutele ühiskondlike tööde rahastamisest, arupärimiste avaldustele ja kõneles karistussalkade vägivallast Balti provintsides. Aastal 1906 oli ta Baltimaade ajutise kindralkuberneri erinõupidamise Liivimaa ettevalmistava kubermangukomisjoni (nõukogu) liige. Tema edasine saatus, nagu ka surmaaeg on teadmata.
Pagiliin

Pagiliin on lineaarne äikeseliin, mis võib põhjustada tugevaid pagituuli, vihma ja välke, samuti hiidrahet ja trombe. Pagiliinid on valdavalt äkilised ja suure liikumiskiirusega, nendega kaasnev äike suure ulatusega, horisontaalselt sadade või ka tuhandete kilomeetrite pikkune. "Heitlik ilm jätkub: tänane toob tugeva tuule ja rohke saju". Delfi ilmateade. 17.2.2022. Vaadatud 18.2.2022.
Javi López

See artikkel räägib 1986. aastal sündinud jalgpallurist. 2002. aastal sündinud jalgpalluri kohta vaata artiklit Javi López (sündinud 2002). Javier López Rodríguez (sündinud 21. jaanuaril 1986 Osunas) on Hispaania jalgpallur, kes mängib kaitsja või keskpoolkaitsjana Austraalia kõrgliiga klubis Adelaide United. Ta alustas klubikarjääri Hispaania klubis Real Betis, kuid klubi põhimeeskonda ta välja ei jõudnud. 2007. aastal liitus ta Hispaania kõrgliiga klubiga RCD Espanyol. Hispaania kõrgliigas debüteeris ta 4. oktoobril 2009 mängus Villarreali vastu. Espanyoli põhikoosseisu kuulus ta alates hooajast 2010–11 ning mängis Hispaania kõrgliigas kokku kümme hooaega. Ainsad väravad lõi ta 18. septembril 2011 mängus Real Zaragoza vastu ja 16. septembril 2012 mängus Athletic Bilbao vastu. 29. märtsil 2014 tuli Lópezel mängus Barcelona vastu lõpuminutitel ise väravas seista, kuna Espanyoli väravavaht Kiko Casilla oli saanud punase kaardi ja kõik vahetused olid selleks ajaks tehtud. Barcelona võitis mängu varem löödud väravast 1:0. 2020. aasta novembris sõlmis ta lepingu Adelaide Unitediga. https://int.soccerway.com/players/javier-lopez-rodriguez/99588/ (vaadatud 18.2.2022) "El Barça derrota al Espanyol con un gol de Messi de penalti". lavanguardia.com. 29.3.2014. Vaadatud 18.2.2022 "Reds sign experienced Spaniard, Javi López". Adelaide United. 25.11.2020. Vaadatud 18.2.2022